1.คือผมฉีดวัคซีนป้องกันโรคพิษสุนัขบ้าเข็มที่4เข็มสุดท้ายไปเมื่อวันที่ 8 พฤศจิกายน 2562 จึงอยากทราบว่าจนถึงวันนี้มันยังสามารถป้องกันได้หรือไม่ และมันสามารถป้องกันได้นายเท่าไหร่ 2.วันนี้ผมเล่นกับสุนัขแต่มันกระโดดใส่ผมแล้วเล็บมันข่วนขาแต่รอยข่วนเป็นรอบขาวๆเหมือนเราเอาเล็บไปข่วนตอนผิวแห้งไม่ได้ทาโลชั่น พออาบน้ำเสร็จรอยก็หาย แล้วผมก็เอาแอลกอฮอล์ทาบริเวณนั้น(สุนัขของผมฉีดวัคซีนกันพิษสุนัขบ้า2เข็มแล้ว) จึงอยากทราบว่าผมมีโอกาสติดเชื้อไหมแต่ผมได้ฉีดวัคซีนตามที่บอกข้างต้นไว้ตั้งแต่8พ.ย.62 แล้ว มันยังป้องกันได้อยู่ไหม
สวัสดีค่ะ Monkey D. Logi,หากได้ฉีดวัคซีนป้องกันพิษสุนัขบ้าครบตามกำหนดนัดไป 4 เข็มเมื่อ 8 พ.ย.62 ระดับภูมิคุ้มกันก็จะมีสูงเพียงพอในการป้องกันการเกิดโรคไปได้นานประมาณ 1 ปีค่ะ ทั้งนี้ เพราะระยะฟักตัวของโรคพิษสุนัขบ้านั้น มักจะนานหลายเดือน หรืออาจเป็นปีได้ สูตรของการฉีดวัคซีนจึงต้องสามารถป้องกันการเกิดโรคไปได้นานเป็นปีค่ะส่วนการที่สุนัขข่วนจนผิวหนังเกิดรอยขาวๆ ไม่ได้มีหนังลอกหรือมีเลือดออก โอกาสในการติดเชื้อพิษสุนัขบ้านั้นถือว่าน้อยมาก นอกจากนี้ หากเป็นสุนัขที่เลี้ยงเอง และได้รับการฉีดวัคซีนพิษสุนัขบ้าแล้ว ก็อาจสังเกตอาการไปก่อนได้ โดยหากสุนัขไม่มีอาการผิดปกติภายใน 3-4 วัน แสดงว่าสุนัขก็ไม่น่าเป็นโรคพิษสุนัขบ้า และหากสุนัขไม่ตายภายใน 14 วัน แสดงว่าสุนัขก็ไม่ได้เป็นโรคพิษสุนัขบ้าค่ะ ดังนั้น ก็ไม่จำเป็นต้องไปฉีดวัคซีนกระตุ้นเพิ่มแต่อย่างใดค่ะ